

**Invitasjon til LERØYsamling**

**2. mai kl. 18.00-19:30 på Notodden stadion**

Vi har gleden av å invitere deg som fyller 13 eller 14 år i løpet av 2022 (født 2008-2009) på årets første Lerøysamling på Notodden. Samlingen blir med fokus på å bli kjent med hverandre, litt informasjon om årets høydepunkt, nemlig Lerøylekene på Rjukan. Det blir også felles oppvarming og instruksjon i høyde, lengde, tresteg, kastøvelser og sprint. **😊**

**Hva er Lerøyleker?**

Lerøy samlinger et konsept som samler ungdom i forkant av Lerøyleker. Konseptet er at alle landets friidrettskretser konkurrerer mot hverandre under disse lekene helgen 3 -4/9 2022. Kretsene blir delt inn geografisk i tre ulike stevner, der Telemark friidrettskrets skal delta på Rjukan.

Stevnet er åpent for utøvere som fyller **13 eller 14 år i løpet av 2022 (født 2008-2009).** (MERK: det er ikke tillat for eldre eller yngre utøvere å delta.) Vi ønsker å samle et supert lag fra Telemark med deltakere i alle øvelser.

Målet med denne samlingen er å skape et godt sosialt miljø blant utøverne, skape engasjement rundt deltakelse i ungdoms-lekene, og prøve nye øvelser slik at utøverne føler seg trygge på de øvelsene de skal delta i under stevnet. Vi håper på å få mye moro sammen og å heve deltakerantallet fra Telemark. Vi kan stille med totalt 30 utøvere og ønsker å fylle alle disse plassene. Det er kretsen som har ansvar for uttak til stevnet, men samlingene i forkant er åpne for alle.

Vi gjør oppmerksom på at hvis to utøvere står omtrent likt ved uttak til Lerøylekene, vil de som møter på samlingen bli prioritert.

Håper flest mulig vil delta på samling, dette blir moro!

**Frist for påmelding 1.mai**

**Påmelding** [**her:**](https://response.questback.com/norgesfriidrettsforbund/xlgmgsdrgw)

**Vennlig hilsen**

**Telemark friidrettskrets**

**Styret v/**

**Simen Sigurdsen (94246416)**

**Elin Dale (41431237)**